text: Voldsmand fra Vognsbølparken har selv kontaktet politiet
  15 februar 2017 kl. 12.41
  Politiet har siden 1. februar ledt efter gerningsmanden til et overfald i Esbjerg. Nu har han selv henvendt sig.
  Onsdag den 1. februar klokken ca. 23.30 blev en mand umotiveret slået ned af en ukendt gerningsmand i området omkring Søvej i Vognsbølparken i Esbjerg. Derfor bad politiet i Esbjerg tidligere onsdag offentligheden om hjælp til at finde voldsmanden.
  Men nu har gerningsmanden selv henvendt sig.
  Ole Aamann, vagthavende, Syd- og Sønderjyllands Politi: "Vi har ikke afhørt ham endnu. Men vi forventer, at det er ham - ud fra hans egen forklaring."
  - Han har ringet til os og oplyst, at venner har beskrevet for ham, at han var efterlyst, siger vagthavende ved Syd- og Sønderjyllands Politi, Ole Aamann, til TV SYD, og fortsætter:
  - Vi har ikke afhørt ham endnu. Men vi forventer, at det er ham - ud fra hans egen forklaring, uddyber Ole Aamann.
  Gerningsmanden blev beskrevet som :
  Mand
  Dansk
  30-40 år
  175-190 cm. høj
  Kraftig af bygning
  Iført grå/brun/mørk jakke
  Gerningsmanden fulgtes med en ung, lille kvinde og gik tur med to muskelhunde. Den ene var hvid med sorte pletter, glathåret og hed muligvis ”Plet”. Den anden var lille, glathåret og lysebrun. 
  Hvis du har yderligere oplysninger i sagen, kan du kontakte lokalpolitiet i Esbjerg på telefon 114.
  Vi har tidligere på dagen efterlyst en mand ifb. med en voldssag i Vognsbølparken Esbjerg den 1/2-17. Personen har nu henvendt sig #politidk
  
  Politiet efterlyser gerningsmand til overfald i Esbjerg #politidk https://t.co/hEp351MiSl
  
  